Mura
Mura (njemački: Mur; prek. Müra, Möra) jest rijeka koja teče kroz Austriju, Sloveniju, Hrvatsku i Mađarsku. Izvire u Austriji (Visoke Ture), zatim teče kroz Sloveniju i na kraju čini granicu između Hrvatske i Mađarske. Najveća je pritoka Drave, u koju se ulijeva između Donje Dubrave u Međimurju i Legrada u Podravini, na lokaciji Veliki Pažut, koja je zaštićena kao posebni zoološki rezervat. Prije njenog ušća u Dravu u nju utječe međimurska rijeka Trnava. Po ovoj rijeci ime su dobile dvije regije: Prekmurje u Sloveniji i Međimurje u Hrvatskoj. Prosječni mjesečni protok (u m3/s) Hidrološka stanica: Gornja Radgona (datum nepoznat)